पुलिया निर्माण से बचेगा 20 किमी का चक्कर
छह गांवों को मिलेगा इसका लाभ
भास्कर संवाददाता| बदरवास
बदरवास जनपद से 10 किमी दूर टुडयाद गांव की पुलिया का निर्माण ग्राम पंचायत द्वारा 4.88 हजार रुपए की लागत से करवाया जा रहा है। इसका कार्य शुरु हो गया है। पुलिया का निर्माण होने से यहां से गुजरने वाले आधा दर्जन गांव के ग्रामीणों को लगभग 20 किमी का सफर बचेगा। ग्रामीणों का कहना है कि अभी पुलिया नहीं होने से शिवपुरी जाने के लिए दूसरे गांव से होते हुए लंबा सफर करना पड़ता है। अब पुलिया निर्माण होने के बाद से ग्रामीणों को लंबे सफर से राहत मिलेगी।
इन गांव के ग्रामीणों को मिलेगा लाभ : सेसई, गढ़, रेंझागढ़, सीगन, बिजरावन, किशंपुर आदि गांव के ग्रामीणों का 20 किमी का सफर बचेगा।
20 किमी का फेरा बचेगा
आधा दर्जन से अधिक गांव को शिवपुरी जाने के लिए 20 किलोमीटर का चक्कर लगाते थे। अब फेरा नहीं लगाना पड़ेगा। ऊषा,सरपंच ग्राम पंचायत टुडयाद
hin_Deva hin_Deva mar_Deva hin_Deva hin_Deva hin_Deva hin_Deva